ЖАҢА ҮКІМЕТ ЖАСАҚТАЛДЫ. БІРАҚ ЖАҢА МА?
"ЖАҢА ҮКІМЕТ ЖАСАҚТАЛДЫ. БІРАҚ ЖАҢА МА?" | "https://abai.kz/post/49587"
TITLE: ЖАҢА ҮКІМЕТ ЖАСАҚТАЛДЫ. БІРАҚ ЖАҢА МА?
URL: https://abai.kz/post/49587
META: "ЖАҢА ҮКІМЕТ ЖАСАҚТАЛДЫ. БІРАҚ ЖАҢА МА?" | "https://abai.kz/post/49587"
DATE: 01.05.2015
AUTHOR(s): Администратор
TOTAL WORDS: 256
TEXT: 30 сәуір күні Елбасы Нұрсұлтан Назарбаев «ҚР Үкіметінің құрамы туралы» Жарлыққа қол қойды. Осы жарлық бойынша: Бақытжан Әбдірұлы Сағынтаев – Қазақстан Республикасы Премьер-Министрінің бірінші орынбасары; Бердібек Машбекұлы Сапарбаев – Қазақстан Республикасы Премьер-Министрінің орынбасары; Асылжан Сарыбайұлы Мамытбеков – Қазақстан Республикасының Ауыл шаруашылығы министрі; Берік Мәжитұлы Имашев – Қазақстан Республикасының Әділет министрі; Аслан Бәкенұлы Сәрінжіпов – Қазақстан Республикасының Білім және ғылым министрі; Тамара Босымбекқызы Дүйсенова – Қазақстан Республикасының Денсаулық сақтау және әлеуметтік даму министрі; Әсет Өрентайұлы Исекешев – Қазақстан Республикасының Инвестициялар және даму министрі; Бақыт Тұрлыханұлы Сұлтанов – Қазақстан Республикасының Қаржы министрі; Иманғали Нұрғалиұлы Тасмағамбетов – Қазақстан Республикасының Қорғаныс министрі; Арыстанбек Мұхамедиұлы – Қазақстан Республикасының Мәдениет және спорт министрі; Ерлан Әбілфайызұлы Ыдырысов – Қазақстан Республикасының Сыртқы істер министрі; Ерболат Асқарбекұлы Досаев – Қазақстан Республикасының Ұлттық экономика министрі; Қалмұханбет Нұрмұханбетұлы Қасымов – Қазақстан Республикасының Ішкі істер министрі; Жанар Сейдахметқызы Айтжанова – Қазақстан Республикасының Экономикалық интеграция істері министрі; Владимир Сергеевич Школьник – Қазақстан Республикасының Энергетика министрі болып тағайындалды. Мұның алдында Президент Н.Назарбаев ҚР Парламенті Мәжілісінің жалпы отырысына қатысқан-ды. Төменгі палата депутаттары Елбасының жаңадан жасақталған Үкіметтің басшысы етіп қайтадан Кәрім Мәсімовты тағайындау туралы ұсынысын қолдады. Сөйтіп, Кәрім Қажымқанұлы Мәсімов Қазақстан Республикасының Премьер-министрі қызметін атқаруды жалғастыра береді. «Біз қазір жаңа бағдарламаларды жүзеге асыруға кірісіп жатырмыз. Мен алдағы мейрам күндерінен соң, тез арада жұмысқа білек сыбана кірісіп кететін комиссияны бекітуім керек. Істің мән-жайын ұғынуға уақыт шығындамас үшін Үкімет жұмысының жалғасты болғаны дұрыс қой деген ойдамын. Кәрім Мәсімов жоба-жоспарларға бұрыннан қанық, істің көзін біледі, білім-білігі де, мүмкіндігі де мол маман, атқарылар жауапты жұмыстарды бұдан әрі де оған сеніп тапсыра аламын», – деді Президент. Abai.kz
